open-index/open-wikipedia-markdown huggingface dataset:
Fritz von der Lippe (1901–1988)

**Fritz von der Lippe** (født 1. juni 1901 i Bergen, død 5. september 1988 i Oslo) var en norsk teatersjef, teaterkritiker, forlagsarbeider og journalist.

Fritz von der Lippe arbeidet på 1920-tallet som journalist og teaterkritiker i *[[Tidens Tegn (avis)|Tidens Tegn]]* og *[[Morgenbladet]]*. I 1930 ble han ansatt som forlagssekretær, deretter sjefssekretær, i Gyldendal Norsk Forlag. Samtidig fortsatte han sitt virke som teaterkritiker.

Fritz von der Lippe ble i 1949 første teatersjef for Riksteatret. Han tillegges det meste av æren for Riksteaterets oppbygging og suksess, og fortsatte i stillingen fram til han ble pensjonist i 1968. Samme år ble han tildelt Norsk kulturråds ærespris.

## Bibliografi
* *Rundt land og strand. Ved Riksteaterets første milepæl* &ndash; sakprosa (1959)

## Verv
* Formann Norsk Teater- og Musikkritikerlag (1947&ndash;(49)
* Styreformann Statens Teaterskole (1953&ndash;71)

## Referanser


## Eksterne lenker
*
Evenstad skogskole

**Evenstad skogskole** var en skogskole i Stor-Elvdal, Hedmark, etablert i 1912. Skolen ble senere en del av Høgskolen i Hedmark, men inngår nå i Universitetet i Innlandet. I dag er den også kjent som **campus Evenstad** og **studiested Evenstad**.

Skolen ble opprettet i 1912 på den tidligere Evenstad gård, etter en legatgave fra enken Anne Evenstad (1830–1909). Skolen ble i 1989 en del av Hedmark distriktshøgskole, nå Universitetet i Innlandet. Campus Evenstad dekker *Institutt for skog- og utmarksfag*. Det tilbys flere studier på Evenstad: Bachelorprogram i skogbruk og i utmarksforvaltning, engelskspråklig master i anvendt økologi, og årsstudium i jakt, fiske og naturveiledning. 

Den 126 år gamle hovedbygningen på Evenstad brant ned i 1987, et nytt undervisningsbygg sto klart i 1990. Et nytt kontorbygg i massivtre sto ferdig i 2017. Bygget, som er et nullutslippsbygg, fikk Treprisen i Innlandet for innovasjonen i materialvalg og energiløsninger.

## Referanser




## Eksterne lenker
*
American saddlebred

**American saddlebred** er en hesterase som opprinnelig kommer fra de amerikanske sørstatene. 

Rasen gikk tidligere under navnet Kentucky saddler, og bygger på den gamle narraganset-traveren og den kanadiske traveren. Den ble etter hvert foredlet gjennom bruk av engelsk fullblod og morganhester. 

Amerikansk saddlebred egner seg godt som ride- og kjørehest. Den er en intelligent hest med vennlig lynne og kombinerer fart med naturlig balanse. Hestene blir vist i ringen som tre- eller femgjengere (avhengig av hvor mange gangarter den behersker). En hest som kan vise frem skritt, trav og galopp med høy kneaksjon kalles en tregjenger, mens en femgjenger i tillegg behersker en langsom firetaktig gangart, og en rask tølt. Saddlebred er en god og utholdende allroundhest med gode sprangegenskaper. Man ser den imidlertid helst i showringen, hvor de medfødte imponerende gangartende fremheves ved at høvene får vokse seg svært lange, med hjelp av tunge sko.

## Egenskaper
*Mankehøyde: 153-163 cm
*Farge: Alle hele farger
*Eksteriør: Edelt hode, store øyne, lang, hvelvede ribbein, skrå skulder, kort og sterk rygg, godt hvelvede ribbein, godt muskelsatt bakpart, høyt ansatt hale, elegante ben, hellende koder, sterke høver
Diderik Cappelen

**Diderik Cappelen** (1856–1935) var en norsk jernverkseier og kammerherre.

Han var sønn til jernverkseier Severin Diderik Cappelen (død 1881) gift med Julie M. S. Faye (død 1889) og sønnesønns sønn til eidsvollsmannen Didrich (von) Cappelen. Diderik Cappelen var gift med Eleonore Løvenskiold (død 1949), og de har etterkommere i dag. Hun var datter til statsminister, godseier Carl Otto Løvenskiold (død 1916) og overhoffmesterinne Elise Wedel Jarlsberg (død 1923).

Diderik Cappelen ble i 1881 cand. mineral. og han fant senere et nytt, meget sjeldent mineral ved Langesundsfjorden, som etter ham fikk navnet *cappelenitt*.

Han deltok allerede fra farens død i 1881 i driften av familiens omfattende industri-, skog- og jordeiendommer i Telemark med hovedsete på Ulefos Jærnverk og Holden hovedgård. Han overtok som eneeier fra 1. januar 1885. I driften av virksomhetene viste han stor handlekraft bl.a. ved å satse på trelast, bygge nytt tresliperi, etablere betydelig eksport til Tyskland av jernmalm og senere av rujern, modernisere Fensgruvene, bygge elektrisk masovn og egen kraftstasjon på Ulefoss, kjøpe Vrangfoss og få bygd tidsmessige arbeiderboliger på Ulefoss. Han kjøpte også Kviteseid gård i 1870. Eiendommene ble overdratt i 1919 og 1923 til sønnen Harald Severin Diderik Cappelen.

Diderik Cappelen ble i 1900 kammerherre ved det norske hoff, i 1911 ridder av 1. klasse av St. Olavs Orden samt fikk utenlandske ordener og i 1914 gullmedalje på Jubileumsutstillingen på Frogner i Oslo. I slektens eie er maleri i helfigur av ham som jeger og jakt var hans store interesse. Han hadde også politiske og forretningsmessige verv.

## Referanser


## Litteratur
* Erik Andreas Thomle: *Familien (von) Cappelen i Norge og Danmark*, Christiania 1896
* Yngvar Hauge:* [[Ulefos Jernværk]] 1657-1957*, Oslo 1957 
* Lambrecht Haugen: *Cappelen-slekten 1627-2008*, Rosendal 2008
Amotz Zahavi

**Amotz Zahavi** (født 1928 i Petah Tikva i Israel, død 12. mai 2017 i Tel Aviv) var en israelsk evolusjonsbiolog ved Universitetet i Tel Aviv. Han er best kjent for sin teori om handikapprinsippet, første gang publisert i 1975, som forklarer utviklingen av karakteristika og handlinger som tilsynelatende virker som om de kunne redusere muligheten for overlevelse i naturen. Zahavi hevdet imidlertid at disse handlingene og karaktertrekkene er utviklet gjennom seksuell seleksjon, og fungerer som et signal om fordelaktige gener for å tiltrekke seg partnere.

Amotz Zahavi var gift med biologen Avishag Zahavi, som han også forfattet sitt mest kjente verk sammen med.

## Referanser


## Utvalgte publikasjoner
* Zahavi, A. (1975) Mate selection – a selection for a handicap. Journal of Theoretical Biology. 53: 205-214.
* Zahavi, A. (1977) The cost of honesty (Further remarks on the handicap principle). Journal of Theoretical Biology. 67: 603-605.
* Zahavi, A. and Zahavi, A. (1997). The handicap principle: a missing piece of Darwin's puzzle. Oxford University Press. Oxford. ISBN 0-19-510035-2
Morgan (hest)

**Morganhesten** ble avlet frem som hesterase sent på syttenhundretallet. Den er uvanlig ved at den nedstammer fra én enkelt hingst, Justin Morgan, som hadde navn etter sin eier. Til tross for hingstens beskjedne størrelse på bare 140 cm, var den sterk og utmerket seg i trekkonkurranser. Den gikk løp både under sal og for vogn. Selv om alle morganhester nedstammer fra denne hingsten, vet man lite om dens egen avstamming. Men uansett ble dens styrke, hurtighet og gode lynne nedarvet. Morganhesten er en populær showhest, men kan brukes til både ridning og kjøring. Det blir brukt kunstige skobelegg for å fremheve rasens høye kneaksjon. Med normal beskjæring viser imidlertid hesten frie gangarter. Rasen er hardfør, sterk og letthåndterlig.

Morgan er fra gammelt av en gangartshest, med tølt som ekstra gangart. Hesten har ikke vært systematisk avlet for egenskapen i senere år, og i dag eksisterer det dermed forskjellige linjer hvorav noen har tølt og andre ikke har det.

Morganhesten har hatt innflytelse på flere amerikanske raser, blant annet amerikansk varmblodstraver, saddlebred, Missouri foxtrotter, Rocky Mountain Horse og tennessee walking horse.

## Egenskaper
*Mankehøyde: 148-159 cm
*Farge: brun, fuks, svart
*Eksteriør: kraftig kroppsbygning
**Rett eller svakt konkav ansiktsprofil
**Sterk skulder 
**Godt markert manke
**Tettbygd kropp
**Velformert kryss 
**Rene ledd 
**Flate knokler
**Runde høver med harde horn

## Referanser
Andreas Ygre Wiig

**Andreas Ygre Wiig** (født 1981) er en norsk snøbrettkjører.  Han har blant annet vunnet X-Games i 2007 foran Shaun White og Travis Rice og X-games Slopestyle i 2008.

Under Vinter-OL 2014 i Sotsji var han ekspertkommentator i TV 2.

## Beste plasseringer
*1.-plass Honda Vail Session, slopestyle (5 str. TTR) 2008
*1.-plass X Games, slopestyle 2008
*1.-plass X Games, slopestyle 2007
*1.-plass X Games, Best Trick 2007
*1.-plass Vans Cup, slopestyle 2007
*1.-plass Honda Vail Session, slopestyle 2007
*2.-plass X Games, slopestyle 2006
*2.-plass Honda Vail Session, slopestyle 2006
*1.-plass Burton Aboniable Snowjam, slopestyle 2005
*3.-plass US Open, slopestyle 2005
*2.-plass Honda Vail Session, slopestyle 2005
*1.-plass Japan, slopestyle 2004
*3.-plass X Games, slopestyle 2004
*2.-plass Vans Tripple Crown (Season End Ranking), slopestyle 2004
*2.-plass Vans Tripple Crown Slopestyle 2003 

## Referanser


## Eksterne lenker
* Andreas Wiig står uten brettsponsor
* Profil hos snowboardforbundet
* Egen hjemmeside
Stavanger sykehus

**Stavanger sykehus** ofte kalt «Gamle Stavanger Sykehus» ble tegnet av arkitekt Hartvig Sverdrup Eckhoff. Bygningskomplekset i rød murstein stod ferdig i 1897 på høydedraget, Skjævelandsstykket, over Kannikbekken og var sammen med flere monumentale bygg i området, blant annet Stavanger Teater, Stavanger Museum og Turnhallen, tydelig synlig i bybildet. Byggesummen var i 1897 på 228&nbsp;000 kroner.

Stavanger sykehus huser i dag blant annet sentraladministrasjonen i Rogaland fylkeskommune. 

## Se også
* Stavanger universitetssjukehus
* Spanskesyken i Rogaland

## Eksterne lenker
* byhistorisk forening
Det lukkede rom

***Det lukkede rom*** (1972) er en roman av forfatterparet Sjöwall & Wahlöö i krimserien om Martin Beck og hans team. (Den originale svenske tittelen: *Det slutna rummet*'.) Boken er den åttende i serien ''Roman om en forbrytelse'' (*Roman om ett brott*). 

## Handling
*Det lukkede rom* har to parallelle handlinger:

Larsson og Kollberg er høyst motvillig blitt en del av en etterforskningsgruppe som er blitt etablert for å oppklare en serie bankran. Gruppens leder er den såkalte «Bulldozer» Olsson, som har overbevist seg selv om at det er forbryteren Werner Roos og hans faste medhjelpere som står bak ransserien. I sakskomplekset som de jobber med har etterforskergruppen feilaktig inkludert et bankran som i realiteten ble begått av en alenemor.

Martin Beck er tilbake på jobb etter å ha vært sykmeldt på grunn av skuddskadene han fikk i saken som det fortelles om i boken *[[Udyret fra Säffle]]*. Han blir satt på en ny sak som handler om «det lukkede roms mysterium»: en mann har blitt funnet skutt i et rom som var låst fra innsiden, men skytevåpenet befant seg ikke i rommet da mannen ble funnet.

## Rollefigurer
Beck møter Rhea Nielsen, og de forelsker seg ved første blikk, selv om det på en måte foregår i sakte kino. I motsetning til hans ekskone, er hun en type som ikke tolererer noe tull og er intellektuelt likeverdig med ham.

Den kriminelle mesterhjernen Werner Roos og bankranerne Malmström og Móhren blir introdusert, og deres udugelige, men suksessfulle Nemesis, den offentlige anklageren «Bulldozer» Olsson.

## Filmatisering
I 1992 hadde den nederlandsk-belgiske spillefilmen *[[Beck – De gesloten kamer]]* premiere. Filmen bygget på Sjöwall & Wahlöös roman, og var regissert av Jacob Bijl.

## Referanser
Australian Open 1996

**Australian Open 1996** ble arrangert i Melbourne 15. – 29. januar. Australian Open er en Grand Slam-turnering i tennis. Singleturneringen for herrer ble vunnet av tyskeren Boris Becker og dameturneringen ble vunnet av Monica Seles.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

 
### Finale

## Eksterne lenker
* ITF Menn , Kvinner
Regnbueagam

**Regnbueagam** er en agam som er utbredt i store deler av Afrika sør for Sahara.

Den er opprinnelig knyttet til klipper på savanner og stepper, men er nå også vanlig ved bebyggelse. Regnbueagamen lever i grupper med en dominerende hann, som har sterke farger. De andre individene i gruppen er brune eller grå.

## Eksterne lenker
*
Mount Kenya nasjonalpark

**Mount Kenya nasjonalpark** ble etablert i 1949, og beskytter områdene rundt Mount Kenya, Afrikas nest høyeste fjell (5 199 moh). Parken har vært verdensarvområde siden 1997. I tillegg til nasjonalparkens 715 km² består verdensarvområdet av en stor andel av *Mount Kenya Forest Reserve*; i alt 1110 km² av 1420 km². Dette omfatter all urørt naturskog i reservatet. Til sammen omfatter de to områdene landskapet fra 2000/2500 moh og høyere.

Parken ble etablert av fire ulike grunner. For å stimulere til økt turisme; for å beskytte et vakkert landskap; for å beskytte og bevare det biologiske mangfoldet i området, og for å beskytte tilsiget og nedbørsfeltet til elvene i området, som utgjør vannreservoar for 7 millioner mennesker. 

Fjellet er av vulkansk opprinnelse, med en hovedtopp og fire andre topper; skilt av u-formede bredaler. I alt er det 12 isbreer i fjellene. Ved siden av å være et av de mest slående landskapene i Afrika, er området også kilde til unik innsikt i den evolusjonære utviklingen av en *afro-alpin flora*. Dette afroalpine økosystemet er også vert for flere endemiske arter av planter og dyr.

Dyrelivet omfatter blant annet colobus og andre aper, kafferbøffel og elefanter. 

## Eksterne lenker
* 
* unesco.org: videofilm
* UN Environment Programme / World Conservation Monitoring Centre: ''faktaark
* kilimanjaro.com: ''informasjon for klatrere
Anette Tønsberg

**Anette Tønsberg**  (født 2. april 1970 i Lørenskog) er en norsk tidligere skøyteløper som representerte Aurskog/Finstadbru Sportsklubb. 

Tønsberg dominerte kvinneklassen i norsk skøytesport på slutten av 1990-tallet. Hun vant NM på skøyter, allround i 1994, 1995, 1996, 1997 og i 1998. Hun vant NM på skøyter, enkeltdistanser på 3000 meter i 1997, 1998 og 1999 og på 5000 meter i 1991, 1992, 1995 og 1997.

Hun deltok under vinter-OL for Norge i 1992 i Albertville med 20.-plass på 3000 meter og 21.-plass på 5000 meter, og i 1998 i Nagano med 13.-plass på 5000 meter, 15.-plass på 3000 meter og 17.-plass på 1500 meter.

## Personlige rekorder

## Sammenlagt i [[Verdenscupen på skøyter|Verdenscupen]]

Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Referanser




## Eksterne lenker
* 
*  Anette Tønsberg på Jakub Majerski's Speedskating database (Adelskalender distanser og sammenlagt)
*  Anette Tønsberg på ISU sine nettsider.
*  Anette Tønsberg på The-Sports.org (noen resultater)
*
Oskar Roehler

**Oskar Roehler** (født 1959) er en tysk filmregissør, journalist og forfatter.

Roehler er sønn av forfatterparet Gisela Elsner og Klaus Roehler. Han vokste opp hos sine besteforeldre først og siden hos sin far i Berlin. Han bor fremdeles i Berlin og er fra begynnelsen av 1980-årene i arbeid som forfatter. Han har blant annet skrevet dreiebøker for Niklaus Schilling, Christoph Schlingensief og Mark Schlichter. 

Fra midten av 1990-årene ble Roehler kjent som spillefilmregissør. Hans mest suksessrike film var *Ingen steder å gå* med Hannelore Elsner i hovedrollen, i den beskriver Roehler de siste årene i sin mors liv. Filmen ble tildelt en rekke priser, blant annet Deutscher Filmpreis i gull.

## Filmer
* 1995: *Gentleman* 
* 1997: *Silvester Countdown*
* 1999: *Gierig*
* 2000: *Ingen steder å gå*
* 2001: *Suck My Dick*
* 2003: *Der alte Affe Angst*
* 2004: ''Agnes og hans brødre''
* 2006: *[[De grunnleggende bestanddeler (film)|De grunnleggende bestanddeler]]*
* 2008: *Lulu und Jimi*
* 2010: *Goebbels hemmelighet - I ondskapens tjeneste*

## Referanser


## Eksterne lenker
* 
* Interview hos jump-cut.de
* Interview  hos filmbericht.blogspot.com
Tula oblast

**Tula oblast** er et føderasjonssubjekt i Russland (en oblast). Det administrative senteret er byen Tula, og arealet er på 25&nbsp;700&nbsp;km². Oblasten har et innbyggertall på 1&nbsp;675&nbsp;758 (folketelling 2002).

## Geografi
Tula oblast grenser til Moskva oblast (N), Rjazan oblast (Ø), Lipetsk oblast (SØ), Orjol oblast (S), og Kaluga oblast (V).

Større elver i Tula oblast er Don, Oka og Upa.

### Klima
Tula oblast har et moderat kontinentalt klima.
* Gjennomsnittlig temperatur i januar: -5.7°С 
* Gjennomsnittlig temperatur i juni: +19.1°С
* Gjennomsnittlig årlig nedbør: 470-575 mm

## Demografi
I henhold til folketellingen i 2002 utgjorde etniske russere 95% (1&nbsp;595&nbsp;564 innb.) av befolkningen. Andre fremtredende nasjonaliteter i regionen er ukrainere med 1,3%(22&nbsp;260 innb.) og tatarer med 0,5% (8&nbsp;968 innb.). Resten av befolkningen identifiserte seg med 120 forskjellige etniske grupper som hver hadde mindre enn 0,5% av befolkningen.

## Fotnoter

## Referanser


## Eksterne lenker
*
Volgograd oblast

**Volgograd oblast** (russisk: Волгогра́дская о́бласть, *Volgogradskaja oblast*) er et føderasjonssubjekt i Russland (en oblast). Det administrative senteret er byen Volgograd.

Areal: 113&nbsp;900&nbsp;km². Innbyggertall: 2&nbsp;699&nbsp;223 (folketelling 2002).

## Referanser


## Eksterne lenker
*
Turkanasjøens nasjonalparker

:*[[Turkana]] kan ha flere betydninger*

**Turkanasjøens nasjonalparker** er et sammensatt verdensarvområde i Kenya, bestående av to øyer i Turkanasjøen, og *Sibiloi nasjonalpark* på sjøens østre bredd. Området omfatter 161 500 hektar og er tørt, varmt (fra 19,2° til 39,9°C dagtemperatur) og vindfullt. Det ligger i nordenden av Riftdalen, på grensen til Etiopia.

Turkanasjøen, tidigere kjent som *Rudolfsjøen* eller *Jadesjøen*, ligger i Turkanaørkenen. Den er ca. 8 600 km² stor, og inntil 73 m dyp. Det er en saltvannssjø med rikt fiske- og fugleliv. Nasjonalparkene på de to øyene ble etablert for å beskytte leveområdet for nilkrokodillen, vanlig flodhest og flere slangearter. Sjøen er et viktig habitat for trekkfugler, og over 350 fuglearter er observert i området. Sjøen rommer 47 fiskearter, hvorav sju er endemiske.

Området regnes også som et meget viktig område for fossiler, og det er gjort verdifulle funn av fossiler fra både bløtdyr og pattedyr; også det første funnet av Homo rudolfensis.

Området ble først oppført på verdensarvlisten i 1997 og ble utvidet i 2001 da den sydligste av de to øyene ble tilføyd. I 2018 ble oppført på listen over truede verdensarvsteder.

## Referanser


## Eksterne lenker
* 
* UNEP World Conservation Monitoring Centre: ''faktaark''
* Kenya Wildlife Service: Sibiloi
Orenburg oblast

**Orenburg oblast** (russisk: Оренбу́ргская о́бласть, *Orenburgskaja oblast*) er et føderasjonssubjekt i Russland (en oblast). Det administrative senteret er byen Orenburg.
 
Arealet er  km². Innbyggertall:  (folketelling 2002);  (folketelling 1989).

## Geografi
Den viktigste elva i oblasten er Ural.

## Demografi
I henhold til folketellingen i 2002 var den etniske sammensetningen av oblastens befolkning som følger:  
Russere 73,9%, tatarer 7,6%, kasakher 5,8%, ukrainere 3,5%, basjkirer 2,4%, mordvinere 2,4%, tyskere 0,8%, tsjuvasjere 0,8%, og mange andre grupper med mindre enn 0,2% av befolkningen hver.  (0,13% av befolkningen oppga ikke etnisitet på folketellingsskjemaet).

## Jordbruk og industri
Orenburg oblast er et av de største jordbruksområdene i Russland. Klimaet er fordelaktig for jordbruk, og fuktig vår, tørr sommer og mange solrike dager lager perfekte forhold for dyrking av hvete og rug, solsikker, poteter, erter, bønner, mais og gresskar.

Orenburgs eksportvarer omfatter: olje og oljeprodukter, gass og gassproduserte produkter, nikkel, asbest, krom, kobber, elektriske motorer og radiatorer.

## Referanser


## Eksterne lenker
*
Sabrina Buchholz

**Sabrina Buchholz** (født 5. mars 1980 i Schmalkalden) er en tysk tidligere skiskytter.

I 2000 ble hun juniorverdensmester på stafetten, sprinten og jaktstarten. Bare på normaldistansen måtte hun nøye seg med sølvmedalje. 

Buchholz debuterte i verdenscupen i 2000 i Hochfilzen. Allerede i sprinten, det første rennet, kom hun på 9.-plass. Først fra 2004 deltok hun regelmessig i verdenscupen. 

Hennes beste individuelle plassering i et verdenscuprenn er en femteplass. To ganger har hun vært med på å vinne verdenscupstafetter for Tyskland. I VM i skiskyting 2008 var hun med på det tyske laget som vant gull på miksstafett.

## Referanser


## Eksterne lenker
* 
* 
* Statistikk hos ''Biathlonworld''
Bart van der Leck

**Bart van der Leck** (født 26. november 1876 i Utrecht, død 13. november 1958 i Blaricum) var en nederlandsk maler, designer og keramiker. Sammen med Theo van Doesburg og Piet Mondrian grunnla han De Stijl-bevegelsen i europeisk og vestlig kunst.

Han var sønn av en husmaler, og gikk først i lære for å lage glassmalerier i en bedrift i Utrecht. Eksempel på hans glasskunst finnes i Kröller-Müller Museum i Hoge Veluwe, nær Otterlo i Nederland. 

Han var allerede i 1910 kommet fram til å lage billeder som var fullt abstrakte, og mer og mer med bare primærfargene. Under deler av første verdenskrig bodde og arbeidet han i kunstnerkolonien i Laren, sammen med Van Doesburg og en «strandet» Mondrian, som egentlig var flyttet til Paris, også befant seg. En del av tiden drøftet de seg fram til kunstprinsippene som ble lagt til grunn for *De Stijl*. Hans hovedkunde i denne periode var kunstsamleren *fru Kröller-Müller*.

I De Stijl-perioden og en tid etterpå, malte han helt abstrakte bilder, i likhet med Mondrian. Mens Mondrian hadde arbeidet seg fra det figurative, arbeidet Van der Leck seg den andre veien, slik at man kunne se sammenheng fra motiv til bilde. «Rytteren», som befinner seg i jaktslottet St. Hubertus er eksempel på det.

Jaktslottet (nå del av Kröller-Müller-museet) er preget av hans arbeide med interiøret i 1919 – 1920, og er forøvrig tegnet av den kjente nederlandske arkitekten Berlage.

I 1930 fikk han i oppdrag av varehuseier Jo de Leeuw, å forme ut interiør, vindusutforming, logo og annonsering. Han utformet da helt egenartede skrifttyper. Disse videreutviklet han i 1941 for avant-garde-magasinet *Flax*. De finnes i dag som digital rekonstruksjon fra 1994 som *Architype van der Leck*.

Som maler forble han relativt ubemerket utenom i Nederland. Han kom i skyggen av sin venn og kollega Piet Mondrian. Utover fra 1920-årene ble bildene hans noe mere figurative og med titler som ga betrakteren hint om hva som lå bak.

## Referanser


## Kilder
* Haley, Allen. *Type: Hot Designers Make Cool Fonts.* Rockport Publishers Inc, Gloucester; 1998. ISBN 1-56496-317-9
* Hoek, Els, Marleen Blokhuis, Ingrid Goovaerts, Natalie Kamphuys, et al. *Theo Van Doesburg: Oeuvre Catalogus.* Centraal Museum: 2000. ISBN 90-6868-255-5.
* Toos van Kooten (ed.). *Bart van der Leck.* Rijksmuseum Kröller-Müller, Otterlo, 1994 (in Dutch).

## Eksterne lenker
* Short biography at Codart
*  Lengre biografi ved Instituut voor Nederlandse Geschiedenis
* [Bilder](https://web.archive.org/web/20070927030421/http://www.kmm.nl/collection-search.php?reload=1&characteristic_type=Schilderkunst&artist=Bart+van+der+Leck+(1876+-+1958)&van=0&tot=0&submit.x=25&submit.y=10) fra Kröller-Müller-Museum, Otterlo.
Elisabeth Högberg

**Elisabeth Birgitta Högberg** (født 7. november 1986 i Gävle) er en svensk skiskytter. 

Högberg begynte med skiskyting sesongen 2001/02, og deltok i junior-VM i 2005 og 2007, der hennes beste plassering ble en 21.-plass i jaktstart. 

Högberg debuterte i verdenscupen sesongen 2007/08, og gikk startetappen på det svenske stafettlaget som ble nummer tre i verdenscupløpene i Hochfilzen i desember 2007.

## Referanser


## Eksterne lenker
* 
* Statistikk på Biathlonworld
Pokljuka

**Pokljuka** er et skogsplatå i det nordvestlige Slovenia. Det ligger ca. 1300 moh., ca. 25 km fra byen Bled. Pokljuka er en del av Triglav nasjonalpark. 

Platået er kjent for vintersportanleggene, her blir det blant annet arrangert verdenscupløp i skiskyting nesten hvert år. Pga ombygging av stadion måtte de gi fra seg v-cupen 2008/09 til Hochfilzen. VM i skiskyting gikk av stabelen her i 2001 og 2021, og også jaktstart i 1998 siden det var OL samme året.

Mange bøke- og furutrær ble hogd ned på 1700-tallet til jernverkene i Bohinj. Trærne er stort sett naturlig erstattet med pinjer. Det finnes også enkelte myrområder, som ikke er vanlig på så høytliggende platåer.

## Eksterne lenker
* 
* Turistinformasjon og kart &ndash; på nettsiden til sportsklubben i Pokljuka
Samara oblast

**Samara oblast** (russisk: Сама́рская о́бласть, *Samarskaja oblast*) er et føderasjonssubjekt i Russland (en oblast). Det administrative senteret er byen Samara. Under den russiske revolusjonen i 1905 var den hjemsted for den kortvarige Starij Bujan-republikken.

Areal:  km². Innbyggertall:  (folketelling 2002).

## Demografi
I henhold til folketellingen i 2002 var den etniske sammensetningen av befolkningen i Samara oblast som følger: russere (83,60%), tatarer (3,95%), tsjuvasjere (3,13%), mordvinere (2,65%), ukrainere (1,87%), armenere (0,67%), samt mange mindre etniske grupper som hver utgjorde mindre enn 0,5% av befolkningen.

## Referanser


## Eksterne lenker
*
Pauline Macabies

**Pauline Macabies** (født 3. mars 1986 i Chambéry) er en fransk tidligere skiskytter.

Pauline Macabies debuterte i verdenscupen i Oslo i 2006. Hennes beste plassering i sesongen 2006/07 var en 14.-plass i Hochfilzen.

Hun var med på ta en andreplass på stafetten i Ruhpolding i januar 2008, sammen med lagvenninnene Delphyne Peretto, Sylvie Becaert og Sandrine Bailly.

## Resultater fra junior-VM
* Junior-VM 2006: 
** Sølv på normaldistansen
** Sølv på stafetten
* Junior-VM 2007:
** Sølv på stafetten

## Referanser


## Eksterne lenker
* 
* Pauline Macabies' hjemmeside
Pul-e-Tsjarki fengsel

**Pul-e-Tsjarki-fengselet**  (Pashto: د پل  چرخی محبس ) er et fengsel øst for Kabul i Afghanistan. Det ble bygget på 1970-tallet etter ordre fra president Mohammed Daoud Khan, og ble ferdig etter at Sovjetunionen hadde gjennomført invasjon av landet. Fengselet var beryktet for tortur og henrettelser. I denne perioden var det ingen som ble satt inn, som slapp ut igjen. Antatte medlemmer av Taliban og Al-Qaida er fengslet der.

Alle fanger fra Guantánamobukten fangeleir som har blitt sendt til Afghanistan etter april 2007 frem til 2008, har blitt sendt til Pul-e-Tsjarki-fengselet. 250 fanger fra Guantánamo-fangeleiren har blitt overført til Pul-e-Tsjarki-fengselet, inntil september 2009 hevder Human Rights First-organisasjonen.

## Referanser


## Eksterne lenker
* Kabul's prison of death
Jacob Skylstad

**Jakob Olai Olsson Skylstad** (eller **Jac Skylstad**) (født 26. mars 1888 i Ørsta, død 29. juni 1986 i Trondheim) var en norsk nazist og redaktør for *[[Nasjonalbladet]]* og *[[Adresseavisen]]*.

Skylstad var fra 1928 redaktør av Norges Bondelags organ i Trøndelag, Nasjonalbladet etter at denne hadde innledet et samarbeid med *Adresseavisen*, som innebar at *Nasjonalbladet* fikk en side i *Adresseavisen*, redigert av egen redaktør. I 1941 ble Skylstad innsatt som redaktør i *Adresseavisen* av okkupasjonsmakten under andre verdenskrig og 5. januar året etter la Skylstad like godt ned *Nasjonalbladet*s side i *Adresseavisen*, ved at *Adresseavisen* fikk nytt navn; «Adresseavisen og Nasjonalbladet».

Skylstad er beskrevet av historikere som «en glødende fascist» og som «en av norsk presses mest aggressive nazi-propagandister». I januar 1941 skrev Skylstad at den norske regjeringen i London satte sin ære i å blokkere Norge og å sulte ut befolkningen. Han omtalte dessuten kong Haakon som «landstrykeren Carl Fredriksen». Få dager før kapitulasjonen i mai 1945, skrev Skylstad en minneartikkel om Adolf Hitler på *Adresseavisen*s førsteside: «Alle nordmenn som har stammefølelse, er i dag i den dypeste sorg. De har mistet sin fører (...). Etter Jesus Kristus er han det største menneske i verdenshistorien som har vært på vår klode».

Under landssvikoppgjøret i 1946 dømte Frostating lagmannsrett Skylstad til tvangsarbeid i 15 år, 35&nbsp;000 kroner i inndraging og 47&nbsp;000 kroner i erstatning og rettighetstap.

## Referanser
Saratov oblast

**Saratov oblast** (russisk: Сара́товская о́бласть, *Saratovskaja oblast*) er et føderasjonssubjekt i Russland (en oblast). Det administrative senteret er byen Saratov. Andre større byer er Balakovo og Engels.

Areal: 100&nbsp;200&nbsp;km². Innbyggertall: 2&nbsp;668&nbsp;310 (folketelling 2002).

## Demografi
De fleste av tyskerne som pleide å bo i området har emigrert til Tyskland. Det tyske konsulatet i Saratov stengte i juni 2004, og begrunnet det med at det var bare 18&nbsp;000 etniske tyskere igjen i oblasten (herunder 2&nbsp;000 i byen Saratov)

De største etniske gruppene i Saratov oblast ved folketellingen i 2002 var: russere 86,37%, kasaker 2,95%, ukrainere 2,53%, tatarer 2,17%, armenere 0,94%, mordovere 0,62%, aserbajdsjanere 0,61%, tsjuvasjere 0,60%, tyskere 0,46%, samt en lang rekke mindre grupper hver med under 0,4% av befolkningen. I tillegg var det 0,50% av befolkningen som ikke oppga etnisitet på folketellingsskjemaet.

## Referanser


## Eksterne lenker
*
Nikolaj Anikin

**Nikolaj Petrovitsj Anikin** (russisk: Николай Петрович Аникин; født 25. januar 1932 i Isjim, død 14. november 2009) var en russisk langrennsløper som konkurrerte for Sovjetunionen i 1950- og 60-årene.

Han vant tre OL-medaljer i løpet av karrieren, to stafettmedaljer (gull i 1956 og bronse i 1960) samt bronse på 30&nbsp;km i 1960.

Anikin var også med på å ta stafettgull for Sovjetunionen under VM 1958 i Lahtis.

## Referanser


## Eksterne lenker
*
Royston Drenthe

**Royston Ricky Drenthe** (født 1987) er en nederlandsk fotballspiller som spiller for den spanske klubben Racing Mérida City. 

Drenthe startet sin profesjonelle karriere som venstreback, men har den siste tiden stadig oftere spilt venstreving. Drenthe har også spilt for Real Madrid, Feyenoord og vært på utlån til Hércules og Everton.

## Eksterne lenker
*
EM på skøyter 1993

**EM på skøyter 1993** ble avholdt den 22., 23. og 24. januar 1993 på Thialf stadion i Heerenveen, Nederland. 

Tittelforsvarerer fra året før var Gunda Niemann og Falko Zandstra. Emese Hunyady ble europamester for damer og Falko Zandstra ble på ny mester i herreklassen.

## Program

## Damer sammenlagt

: f = med fall
: NCxx = ikke kvalifisert for siste distanse, 5 000 m.

## Herrer sammenlagt

: f = med fall
: NCxx = ikke kvalifisert for siste distanse, 10 000 m.
: DNS = ikke startet

## Ledere, trenere og fysioterapeuter for den norske troppen
* Hans Trygve Kristiansen og Bjørn Tveter (trenere), Johnny Høgseth (fysioterapeut).
* Laila Andresen og Finn Hodt (begge ledere)

## Kilder
* 
* 
* Norges Skøyteforbund Årbok 1992–1994 (1. april 1992 – 31. mars 1994) side 46 for norske ledere, trenere og fysioterapeut samt sidene 110–111 for resultater og verdensrekorder.

## Eksterne lenker
*  Resultater for damer og herrer på ISU sine sider
*  Medaljefordeling nasjonsvis og resultater for damer og herrer på The-Sports.org (ikke helt komplett, mangler Jiří Kyncl)
* 
* 
*
Sentrumsregjeringen

*Sentrumsregjeringen (1972–1973) – Lars Korvald
*Sentrumsregjeringen (1997–2000) – Kjell Magne Bondevik
Fiksdal

**Fiksdal** er ei grend, et kirkesogn og et tettsted i Vestnes kommune i Romsdal. Stedet ligger på vestsiden av Tomrefjorden, ved utløpet av Storelva. Tettstedet Fiksdal har  innbyggere per 1. januar .

Fiksdal kyrkje ligger i grenda.

## Historie
Nedskrevet historie for Fiksdal spenner tilbake til 1600-tallet. Ifølge Rekdal har folketallet steget jevnt fra ca. 60 i år 1600, til 216 i år 1840. Senere steg folketallet raskere, og lå på 650 personer i 1900. I 1960 var folketallet 707 personer.

Fra 1930-tallet og frem til 1970-tallet hadde Fiksdal en del konfeksjonsindustri.

Da mekanisert jordbruk gjorde sin inntreden på 1950-tallet ble det stiftet maskinlag, der spesielt traktorer ble kjøpt og leid ut med sjåfør.

## Referanser


 


## Litteratur

*
*
Nettbuss Møre

**Nettbuss Møre** var et busselskap som var en del av Nettbuss, som er det største busselskapet i Norge. Nettbuss Møre drev busstransport i Møre og Romsdal, for det meste i Romsdal og Nordmøre. Selskapet hadde hovedkontor i Ålesund, og avdelingskontor i Molde, Kristiansund, Smøla, Aure, Tustna, Sunndalsøra og Oppdal. Nettbuss Møre ble innlemmet i Nettbuss Midt-Norge fra 1. januar 2013.

Merkevaren TIMEkspressen, linje 11, ble kjørt av Nettbuss Møre mellom Volda og Kristiansund.

Nettbuss Møre var det største busselskapet i Møre og Romsdal, med 389 ansatte og 294 busser. I 2007 reiste 10,3 millioner med Nettbuss Møre. Omsetningen i 2007 var 279 millioner kroner.

## Historikk

Aarø Automobilselskap var først med ordinær rutebil drift i Norge og ble stiftet 12. mai 1908 av Johan Aarø sammen med sønnen Ole B. Aarø. I dag er selskapet, via flere oppkjøp og fusjoner, en del av *Nettbuss Møre*. Selskapet hadde base ved Årø, litt øst for Molde. Samme dag som selskapet ble stiftet, gikk første turen, den 36 kilometer lange veien fra Molde til Batnfjordsøra. En rute som ble kjørt med en nyinnkjøpt sju-seters *[[UNIC]]* 1907-modell. Batnfjordsøra var endestasjon med korrespondanse videre nordover til Kristiansund og Trondheim med dampbåt. Batnfjordsøra ligger midt mellom Molde og Kristiansund. I dag er denne veistrekningen en etappe av E-39. 

Nettbuss Møre var aktivt med i ekspressruter gjennom NOR-WAY Bussekspress. Det skjedde gjennom tre ruter:

1. Mørelinjen – som er den eldste og ble etablert av Surnadal Billag alt i 1935. Videreført av Nettbuss Møre fra 2003.

2. Dag- og Nattekspressen Ålesund/ Molde – Åndalsnes – Oslo (samarbeid med Lesja Bilruter og Veøy Buss)

3. Nordmørsekspressen Kristiansund – Sunndalsøra – Oppdal – Oslo, som startet 1. juni 2004.

## Referanser
Peer Gynt Tours

**Peer Gynt Tours AS** er en norsk arrangør av gruppereiser. Selskapet omsetter for rundt 85 millioner kroner og har om lag 25 fast ansatte, samt en fast stab av reiseledere.  Selskapet har fire kontorer i Norge og en avdeling for spesialreiser i Sverige. Peer Gynt Tours tilbyr gruppe- og fritidsreiser, vandreturer, tematurer, opplevelsesreiser, firma- og studieturer. Hvert år reiser om lag 700 grupper på turer med Peer Gynt Tours.

Peer Gynt Tours har flere forskjellige typer reisekategorier som vandreturer, rundreiser, bussferier, seniorfavoritter, seniordanser og langtidsferier. Selskapet legger også opp reiser for blant annet pensjonistforeninger, firmaer og skoleklasser.
	
## Eksterne lenker
*
Nettbuss Midt-Norge

**Nettbuss Midt-Norge**, tidligere **Nettbuss Trøndelag**, var et rutebilselskap med hovedbase i Trondheim og et datterselskap i Nettbuss–konsernet. Selskapet tok dagens form da Fjord1 Buss Møre og Nettbuss Møre ble innfusjonert i selskapet fra 1. januar 2013.

I 2015 ble det besluttet å fusjonere inn alle regionselskapene i morselskapet Nettbuss AS, og driften av selskapet ble overført til morselskapet fra 1. januar 2016.

## Historie
Nettbuss Trøndelag ble etablert som eget aksjeselskap 1. juli 2003 etter at Nettbuss overtok Team Trafikk og *Team Buss* i 2002. Selskapet bestod fra da av Team Buss og Nettbuss' driftsenhet i Trondheim som gikk under navnet *Nettbuss Trøndelag*. Nettbuss Trøndelag videreførte personrutene etter selskaper som Hemne-Orkladal Billag, NSB Biltrafikk Trondheim (Trondheimsrutene og Selburuten), Hølonda Auto, Fjerdingen Busstrafikk med flere.

## Virksomhet
Selskapets to hovedruter ble lagt opp som pendlerruter med hyppige avganger fra 2008:

*Orkanger &ndash; Trondheim &ndash; Stjørdal (TIMEkspressen linje 12)

*Stjørdal/Hommelvik &ndash; Trondheim &ndash; Melhus/Brekkåsen (linje 14)

I tillegg er det ruter fra Trondheim og østover til Meråker-Storlien og Selbu-Tydal, sørover til Støren-Berkåk-Oppdal og Orkanger-Meldal-Berkåk, og vestover til Vinjeøra-Kyrksæterøra og Aure (Møre og Romsdal). I tillegg til disse hovedlinjene er det omfattende lokaltrafikk av person- og skoleruter i ruteområdet.

## Referanser
Furene

**Furene** er et industriområde i Volda kommune på Sunnmøre. Selskaper som Bertel O. Steen, Fjord1 Buss Møre, Volda Mineralvatn; Furene AS og andre holder til der.

Den forslåtte Voldatunnelen har sine nordlige ende på Furene.
Volda Mineralvatn

**Volda Mineralvatn AS**, tidligere **Brænne Mineralvatn**, var en sunnmørsbedrift som lå ved Volda sentrum. Bedriften ble startet i 1915, og ble fra 1927 drevet av familien Brænne. I oktober 2009 meldte bedriften oppbud og Volda Mineralvatn og Brænne-brusen opphørte som produkt etter 94 år med drift. Fabrikken produserte saft, leskedrikk, brus og mineralvann. Den hentet vann til produksjonen fra sin egen kilde, Aasen-kjelda, som ligger like ved Ivar Aasens hjemsted, 150 meter nede i grunnfjellet.

Brænne Mineralvatn var en av de siste frittstående brus-fabrikantene i Norge, og slet tungt i konkurransen med Romsdalsbaserte Oskar Sylte Mineralvannfabrikk.

Brænne gjorde en avtale med Lidl i juli 2004 om å produsere en del av deres brusmerker. 

## Produkter

### Egne produkter
*Luks
*Florida
*Eplerose
*Fjellbekk

### Produkter på lisens
*Jolly Cola
*RC Cola
*Asina

## Referanser


## Eksterne lenker
* Firmaets hjemmeside
Sunnmøre-Romsdal Billag

**Sunnmøre-Romsdal Billag AS** (SRB) var et selskap som drev med buss og transport på Sunnmøre og i Romsdal. SRB var også majoritetseier i Aukra Auto.

## Historie
A/S Sunnmøre-Romsdal Billag ble stiftet i 1939 med navnet A/S Vestnes-Vatne Rutebiler. Navneendringen kom i 1947. SRB hadde i alle år hovedkontor og verksted i Ålesund.

Selskapets ruteområde var bygdene og øyene mellom Molde og Ålesund. Det ble også opprettet person- og godsruter Brattvåg – Vatne – Vestnes – Åndalsnes i samtrafikk med jernbanen (Raumabanen). Gjennom årene vokste selskapet gjennom oppkjøp av flere mindre rutebilselskaper i sitt ruteområde. 1. januar 1973 overtok SRB Otrøy Auto. Seinere ble flere selskaper overtatt: Uhlens Transport AS (bussdelen) i 1984, Skodjeruta (E.P. Ytrelid) i 1993:

SRB utviklet også en omfattende godstrafikk i og ikke minst utenfor rute (bl.a. langtransport).

Busser og lastebiler fra SRB var godt profilert gjennom en lettgjenkjennelig fargesetting i skarp grønn og gul.

SRB ble overtatt av Fjord1 Nordvestlandske 1. desember 2003, og ble omtalt som **Fjord1 SRB** fra året etter. Fra 1. januar 2005 ble det slått sammen med Mørebil, og dannet Fjord1 Buss Møre og Fjord1 Gods Møre.

## Referanser




## Litteratur
* Innstilling om rutebilstrukturen i Møre og Romsdal : fra en komite nedsatt av fylkesutvalget 5. desember 1970 : innstillingen er avgitt 16. november 1973 : Vedlegg til innstilling fra Rutebilkomiteen i Møre og Romsdal : oversikt over de enkelte rutebilselskap i fylket. (1973). Molde: Fylkesutvalget.
* Ottesen, H., Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
Moa trafikkterminal

**Moa trafikkterminal** er en busstasjon som ligger på Moa (Spjelkavik) i Ålesund. Den er stoppested for Fjordekspressen, Fram Ekspress, flybussen og flere lokal- og regionalbusser.

## Referanser




## Eksterne lenker
*
Fjordekspressen

**Fjordekspressen** er navnet på ekspressbussrutene som går mellom Bergen i sør og Ålesund og Trondheim i nord og er en del av NOR-WAY Bussekspress sitt rutenett. Rutene kjøres i dag av Firda Billag Buss, Tide Buss og Vy Buss.

## Historie
Før 1. mai 2011 utgjorde det som i dag er Fjordekspressen flere forskjellige ekspressruter på Vestlandet med delvis overlappende rutestrekninger og historie tilbake til 80- og 90-tallet. De siste årene fram mot 2011 utgjorde de følgende:

*430 *Vestlandsbussen over Nordfjordeid*, Bergen–Førde–Nordfjordeid–Volda–Ålesund
*431 *Vestlandsbussen over Stryn*, Bergen–Førde–Stryn–(Stranda–Ålesund)
*432 *Fjordekspressen*, Bergen–Nordfjordeid–Ålesund
*440 *Ekspressbussen Bergen-Trondheim*, Bergen–Førde–Stryn–Otta–Trondheim

Enkelte busser var også merket *Ekspressbussen Bergen-Førde* og gikk kun på denne delstrekningen.

Etter 1. mai 2011 utgjør ekspressrutene følgende:

*430 *Fjordekspressen*, Bergen–Førde–Nordfjordeid–Volda–Ålesund
*431 *Fjordekspressen*, Bergen–Førde–Stryn–Otta–Trondheim

## Referanser
Nettbuss Sogn Billag

**Nettbuss Sogn Billag AS**, tidligere **Sogn Billag L/L** og **Fjord1 Sogn Billag AS**, var et busselskap med hovedbase i Sogndal i Sogn og Fjordane, og med avdelingskontorer flere steder i ruteområdet. Selskapet var et datterselskap av Fylkesbaatane i Sogn og Fjordane, senere Fjord1, og ble i 2011 solgt til Nettbuss. 1. januar 2014 ble det innlemmet i Nettbuss Sør.

## Virksomhet
Selskapet kjørte en rekke personruter med hovedtyngde i Indre Sogn, men hadde også mye lokaltrafikk i ytre deler av Sognefjorden. Selskapet har deltatt i utviklingen av ekspressruter med buss innenfor NOR-WAY Bussekspress sitt rutenett. Det gjelder en rekke ekspressbussruter fra og gjennom eget ruteområde. Det er ruter til byer som Ålesund, Lillehammer, Oslo og Bergen. Ekspressrutene ble i stor grad kjørt i samarbeid med andre busselskaper.

Selskapet hadde tidligere en omfattende godstransport, både lokalt og langtransport. Fra 1. januar 2008 ble denne virksomheten overført til Fjord1 Transport. Fjord1 Transport har senere blitt slått sammen med Firda Billag sin transportdivisjon. Selskapet opererer nå med navnet Transferd.

## Historie
*Sogn Billag L/L* ble etablert 12. februar 1936. Bakgrunnen for selskapet var at fylkestinget ønsket at Fylkesbaatane i Sogn og Fjordane, som fylket eide, skulle overta rutebiltrafikken i Indre Sogn. På denne tiden skulle veien Sogndal – Leikanger snart åpnes (1937), og veien over Sognefjellet var under bygging. Sogn Billag ble opprettet som L/L med Fylkesbaatane om eier av de fleste aksjene. Sogn Billag overtok ruter og alle aktiva fra Indre Sogns Automobillag. Selskapet har hele tiden hatt hovedkontor og verkstedanlegg i Sogndal. Gjennom tidene har Sogn Billag overtatt en rekke rutebilselskaper i Sogn, først og fremst trafikken sør for Sognefjorden. Det var Gol-Lærdal-Maristubilene Ltd. i 1982, så Aurland Rutebilar (Aurland Kommunale Rutebilar) og Årdal Billag.

I forbindelse med åpningen av Lærdalstunnelen startet selskapet den 28. november 2000 opp Sognebussen i samarbeid med HSD Buss mellom Sogndal/Øvre Årdal og Bergen. 1. juni 2002 overtok Sogn Billag driften av Hallingdal Billag, som ble drevet som et datterselskap etter det.

Fra 2002 ble Sogn Billag sammen med morselskapet Fylkesbaatane en del av Fjord1-konsernet, og byttet i 2005 navn til *Fjord1 Sogn Billag AS*. I 2011 ble 51 % av bussvirksomheten til Fjord1 solgt til Nettbuss. Salget resulterte i navnebytte for flere av selskapene, også for Sogn Billag, som etter hvert ble heleid av Nettbuss. Selskapet opererte fra 1. januar 2012 som *Nettbuss Sogn Billag AS*. 1. januar 2014 ble hele selskapets virksomhet fusjonert inn i Nettbuss Sør.

## Referanser
Møre-ekspressen

**Møre-ekspressen** er navnet på ekspressbussruta Ulsteinvik – Ørsta – Volda – Stryn – Oslo. Ruta var opprinnelig en del av NOR-WAY Bussekspress' rutenett med rutenummer 145, men ble 1. mai 2013 en del av Nettbuss express med rutenummer NX145. 4. januar 2016 ble rutenummeret endret til NX146, mens det i forbindelse med omprofileringen til Vy express er VY146 fra 24. april 2019. Ruta kjøres av Vy Buss med dobbeltdekkere av merket Setra.

## Historie
Møre-ekspressen ble startet som en nattrute mellom Søre Sunnmøre og Oslo høsten 1993 av busselskapet Mørebil. Ruta var en del av NOR-WAY Bussekspress' rutenett, hvor den hadde rutenummer 145. I tillegg fantes den med rutenummer 146 med Ålesund som destinasjon, men kun som en rute sammenlappet av rute 145, rute 147 (Nordfjordekspressen) og diverse lokalruter med bussbytte i Stryn.

Fra 2005 ble selskapet en del av Fjord1 Buss Møre, og fra 1. januar 2013 Nettbuss Midt-Norge. 1. mai 2013 trakk Nettbuss ruta ut av NOR-WAY og fortsatte den som en del av Nettbuss express med rutenummer NX145.

Fra 4. januar 2016 fikk ruta også morgenavganger med bussbytte til/fra Nordfjordekspressen i Stryn. Samtidig fikk begge rutene også felles rutenummer NX146. Fra 18. januar ble det satt inn dobbeltdekkerbusser med Bus4You-standard i halve overetasjen, men konseptet ble på Møre-ekspressen kalt *Nettbuss express plus*.

## Referanser
Dag- og Nattekspressen

**Dag- og Nattekspressen** var en ekspressbussrute som gikk mellom 2000 og 2012 på strekningen Oslo – Ålesund og Oslo – Molde. Ruta ble kjørt av Nettbuss Møre (tidligere Ålesund Bilruter), Lesja Bilruter og Veøy Buss, og var en del av NOR-WAY Bussekspress' rutenett.

## Historikk
Dag- og Nattekspressen har en historie tilbake til 2000, da selskapene bak ruten fikk tillatelse til å kjøre parallelt med Rauma- og Dovrebanen i forbindelse med at nattoget Åndalsnes – Oslo skulle nedlegges samme høst. Ruten åpnet 22. oktober 2000 som **Nattekspressen**, med rutenummer 142 til Ålesund og 143 til Molde. Ruten skulle vise seg å bli en suksess og det ble arbeidet videre med tillatelse å starte dagrute også. 31. mars 2003 kunne man kjøre dagrute også, **Dagekspressen**, og ruten fikk da navnet *Dag- og Nattekspressen*. Rutenumrene 142 og 143 ble fra ruteskiftet 1. mai 2004 slått sammen til kun 142.

Etter hvert ble konkurransen fra blant annet flytrafikken så stor at man valgte å legge ned tilbudet. De siste avgangene på Dagekspressen gikk 15. april 2012, mens Nattekspressene stoppet da de var framme dagen etter. De siste årene ble ruta kjørt med 15 meter lange Volvo 9700HD.

## Referanser
Veøy Buss

**Veøy Buss** er et busselskap som viderefører rutetrafikken fra tidligere Veøy Billag og Rauma Billag. Selskapet har hovedkontor på Åndalsnes. 

## Forhistorie
Veøy Buss ble stiftet i 2001 for å drive bussrutene i de to tidligere selskapene. Selskapet eies av Veøy AS som først og fremst driver godstrafikk. Nøkkeltall (2016): 28 ansatte, ca. 20 personbusser og omsetning (2014) var ca. 33,6 millioner kroner.

## Virksomhet
Selskapet kjører person- og skoleruter i Rauma kommune og deler av Molde kommune. Hovedaktiviteten er personrutene Molde-Åndalsnes. Disse korresponderer med alle tog på Raumabanen. Selskapet deltok også i Dag- og Nattekspressen Ålesund/Molde-Åndalsnes-Dombås-Lillehammer-Oslo i regi av NOR-WAY Bussekspress, men denne ruta ble nedlagt våren 2012 etter stor trafikksvikt. I tillegg har Veøy Buss i sommersesongen stor aktivitet med kjøring av cruisebåtpassasjerer, med utgangspunkt i Åndalsnes og andre cruisebåthavner i Møre og Romsdal.

## Videre drift av bussruter
Alle bussrutene Veøy Buss trafikkerer ble i 2015 lagt ut på anbudskonkurranse. Rutene ble lagt inn i en kontrakt for rute- og skolekjøring i Rauma og Vestnes kommune, samt ekspressbussruten mellom Molde og Åndalsnes. Veøy Buss vant konkurransen om denne kontrakten som trer i kraft 1. januar 2017. Det betyr at selskapet får utvidet ruteområde til også å omfatte Vestnes kommune. I alt omfatter dette vel 1,2 millioner rutekilometer per år. Kontrakten gjelder for 10 år. 
I forbindelse med omlegging til anbud på busstrafikken blir også turistruta Åndalsnes-Trollstigen-Valldal-Eidsdal-Geiranger lagt til anbudet for Rauma og Vestnes. Fra sommeren 2016 vil Veøy Buss overta denne turistruta som trafikkeres i tidsrommet juni-august.

## Referanser
MF «Rygerfjell»

**MF «Rygerfjell»** er en norsk bilferje med plass til 28 personbilenheter. Ferjen eies og drives av L. Rødne & Sønner, og ble bygd i 1978 som MF «Høgsfjord».

Båten går nå i rute mellom Vassøy og Stavanger, hvor den erstatter MF «Rygerbuen», som er tatt ut av drift for elektrifisering. Løsningen har vært kontroversiell, da passasjerer har opplevd flere forsinkelser og kanselleringer, noe som har skapt frustrasjon blant pendlere og fastboende på Vassøy. Mange har uttrykt bekymring for påliteligheten til den midlertidige løsningen, og det har vært økt på operatøren for å sikre en mer stabil rute.

## Historie
*1978: Levert fra verftet til Det Stavangerske Dampskibsselskab i Stavanger. Døpt MF «Høgsfjord» og satt inn på sambandet Lauvik-Oanes-Forsand. 
*1990: Overført til Rogaland Trafikkselskap AS, Stavanger og satt inn på «Finnøysambandet»/«Midtsambandet» 
*1992: Omdøpt til MF «Ternøy» 
*1993: Solgt til Møre og Romsdal Fylkesbåtar AS (MRF), Molde. Omdøpt til MF «Halsa» og satt inn på diverse samband. 
*2005: MRF fusjonerer med Fylkesbaatane i Sogn og Fjordane og danner rederiet Fjord1. Møre og Romsdal Fylkesbåtar blir hetende Fjord1 MRF.

## Se også
* Flåteliste for MRF

## Kilder
* Fjordfaehren.de – Tyskspråklig side om norske bilferger: Halsa  Besøkt 26. april 2009
* Fjord1 - M/F Halsa Besøkt 21. september 2008

## Eksterne lenker
* 
*